הענף מכיל בתוכו 5 סוללות (פלוגות) הכשרה כאשר 3 מהן שייכות לקורס המפקדים, ו-2 לקורס הקצינים.
בקורס המפקדים כל פלוגה מחולקת לשתי פלגות (מחלקות) המייצגות יחידה אחרת בחיל.
סוללה א' - פלגת 405 ("נמר") ופלגת 411 ("קרן").
סוללה ב' - פלגת 402 ("רשף") ופלגת 55 ("דרקון").
סוללה ג' - פלגת MLRS ("הרעם") ופלגת 611 ("עיטם").
בקורס הקצינים ישנן 2 סוללות כאשר כל אחת משתייכת לתחום ויחידה אחרת בחיל התותחנים.
סוללת עמדה הכוללת את מגמת המערך הרקטי (גדוד 334), מגמת המערך הקני ומגמת מערך האיכון (גדוד 611).
מנגד סוללת הפעלת אש כוללת את מגמת קישור (קש"א) ומגמת רוכ"ש.
כל יחידות החיל מבצעות את הכשרת הפיקוד - ברמת המ״כ (למעט רוכ״ש) והמ״מ מלבד יחידות אגד 214 ויחידה 5252 אשר מבצעים את הכשרתם בבסיסייהם.
ענף קצינים.
ראה את ענף הפיקוד.
ענף מקצועות.
ענף המרכז בתוכו את כל פלח ההדרכה בבה"ד, הענף מחולק למדורים כאשר כל מדור אמון על הדרכה של תחום אחר בחיל:
מדור תותחן, מדור נט"ר, מדור רקטי, מדור תק"א, מדור ניהול אש, מדור הפעלת אש ומדור איכון ומטאורולוגיה.
בכל מדור משרתות בין 5 ל-10 מדריכות אשר עוברות הכשרה בהתאם לתחום בו עוסק המדור.
תחת הענף עוברות המדריכות גם את קורס המדריכות (קמ"ד חת"ם) הכולל בתוכו טירונות 02.
ענף נמצא תחת הבא״ח, והמדורים מחולקים בין מגמותיו על פי שיוך ליחידות.
מפקדת אגד (מפק"א).
מרכזת את כל הנדרש מחטיבה סדירה החל ממחלקת לוגיסטיקה ואפסנאות, משא"ן, מרפאה, נשקייה, מחלקת רכב, טנ"א, גפ"ה (גף פיתוח הדרכה), פלחי"ק 5304 (תקשוב), מדור קליעה ומדור כושר קרבי.
מפקד מפקדת היחידה הוא סא"ל אפי מזרחי.
פלחי"ק 5304.
היא פלוגת הקשר והתקשוב של האגד. הפלוגה אחראית על הפעלת אמצעי הקשר, התקשוב והשו"ב במפקדת החטיבה ובענפים, לפלחי"ק משמש גורם חשוב בביצוע המשכיות באגד. בנוסף הפלוגה אחראית לפריסה והקמת מפקדות וחמ"לי האגד, וחפ"ק מפקד אגד.
הפלוגה מורכבת מ-6 מחלקות מקצועיות: אלחוט, שו"ב, כ"ס, קצ"ק, מדריכות תקשוב (תק"א-תקשורת ארטילרית).
ענף הפעלת אש ורוכ"ש (בית ספר לאת"ר לשעבר).
הוקם ב-2019, מהווה בית ספר להכשרת לוחמי יחידת רוכב שמיים 5353 (רוכ"ש - כאשר הפעילות המבצעית מתבצעת תחת עוצבת עמוד האש 215) ומכשיר את דורשי האש ביבשה ובניהם את מש"קי תקיפה.
בעבר, שימש להכשרת יחידת את"ר (איסוף תקיפה רשתי) הידועה גם כ"דיה" כחלק ממסגרת הקמת המערך בחיל התותחנים אך לאור פירוקה של דיה הוחלט לסגור את פלוגת ההכשרה שלה ולפזר את החניכים כמש"קי תקיפה בחטיבת גבעתי ובחטיבת הצנחנים.
במרץ 2021 נפתח המחזור הראשון של מסלול "מטאור" - מסלול ייעודי לקצונה לכלל מערכי חיל התותחנים. הכשרת חניכי המסלול לאחר הטירונות בנושאי הפעלת האש, פיקוד ומנהיגות מתבצעות תחת הענף.
מפקד הענף הנוכחי הוא סא"ל דודו בבל.
סלמנקה
סלמנקה (בספרדית: Salamanca) היא עיר במערב ספרד, בחבל קסטיליה ולאון, בקרבת הגבול עם פורטוגל. בעיר כ-180,000 תושבים, שרובם דוברים ספרדית-קסטיליאנית. סלמנקה היא אחת מבין "ערי חומה בקסטיליה הישנה", והיא נקראת גם בשם "עיר הזהב".
אוניברסיטת סלמנקה, השוכנת בתוך הרובע האוניברסיטאי שבעיר, נוסדה בשנת 1215, ובכך הייתה לאוניברסיטה הראשונה בספרד ומבין העתיקות בעולם כולו. באוניברסיטה נמצא תיאטרון חואן אנזינה בו מוצגות מספר ההצגות הרב ביותר בשנה בעיר. הרובע העתיק של העיר בנוי סביב הכיכר המרכזית אשר נבנה כבר במאה ה-18.
בשנת 2002 נבחרה סלמנקה לעיר היפה ביותר באירופה, וכמו כן גם בתואר "בירת התרבות האירופאית", יחד עם העיר ברוז' שבבלגיה.
אקלים.
בקיץ הטמפרטורה הממוצעת עומדת על כ-22 מעלות צלזיוס, בחורף הטמפרטורה מגיעה עד לכ-6 מעלות.
קבוצת הכדורגל של סלמנקה.
קבוצת הכדורגל של סלמנקה שיחקה במשך 12 עונות בליגה הראשונה בספרד. הקבוצה נסגרה בסוף עונת 2012/2013, אז הייתה בליגה השלישית. הישג השיא של הקבוצה הוא המקום השביעי בליגה הראשונה בעונת 1974/1975.
רודריגו פלאסיו
רודריגו סבסטיאן פלאסיו (בספרדית: Rodrigo Sebastián Palacio; נולד ב-5 בפברואר 1982 בבאיה בלנקה, ארגנטינה) הוא כדורגלן ארגנטינאי המשחק בעמדת החלוץ בקבוצת הכדורגל ברשה.
קריירה.
פלאסיו החל את הקריירה בקבוצת הורקאן, ב-2003 הוא עבר לקבוצת באנפילד מהליגה הראשונה בארגנטינה ובשורותיה ערך את הופעת הבכורה המקצוענית שלו. במדי באנפילד הפך פלאסיו לאחד החלוצים המסוכנים בליגה, הוא כבש 9 שערים ב-36 הופעות ונרכש בשנת 2005 על ידי בוקה ג'וניורס במדיה כבש 54 שערים ב-131 משחקים עד מעברו לאיטליה בקיץ 2009.
עם בוקה ג'וניורס זכה פלאסיו בשתי אליפויות (אפרטורה 2005, קלאוסורה 2006), בגביע ליברטדורס (2007), בגביע סוד-אמריקנה (2005) ובשני גביעי רה-קופה סוד-אמריקנה (2005 ו-2006).
בקיץ 2009 עבר לשחק בגנואה האיטלקית תמורת כשלושה מיליון יורו כמחליפו של דייגו מיליטו שנמכר לאינטר מילאנו, שם הוא שיתף פעולה עם הרנן קרספו. ב-5 בנובמבר אותה שנה כבש את שערו הראשון במדי גנואה בניצחון 2–3 נגד ליל במסגרת הליגה האירופית לשנת 2009–2010.
ב-7 ביוני 2012 הודיעה אינטר על רכישתו של פלאסיו תמורת 10.5 מיליון יורו וחתימתו על חוזה עד יוני 2016. ב-8 בינואר 2016, הוארך חוזהו של פלאסיו באינטר בשנה, עד ליוני 2017. ב-17 באוגוסט 2017 חתם לעונה אחת בבולוניה. ב-18 באוגוסט 2021 חתם בברשה מהסרייה ב'.
פלאסיו היה בסגל נבחרת ארגנטינה למונדיאל 2006 קופה אמריקה 2007 ומונדיאל 2014.
דייוויד פרנס
דייוויד פרנס (באנגלית: David Lorge Parnas; נולד ב-10 בפברואר 1941) הוא חלוץ בתחום הנדסת תוכנה והמפתח של תפיסת העיצוב המודולרי, שהיא הבסיס לתכנות מונחה-העצמים המודרני. פרנס היה אחד הראשונים שיישמו עקרונות הנדסיים על פיתוח ועיצוב תוכנה. פרנס ידוע כמי שדוגל ביחס מעשי להנדסת תוכנה ובהפרדתה מענף מדעי המחשב.
באמצע שנות השמונים היה פרנס חבר בפנל שעסק בסוגיות מחשוב של יוזמת ההגנה האסטרטגית. הוא התפטר מתפקידו, ונימק זאת בפומבי בכך שלדעתו לא יהיה ניתן לכתוב תוכנה באיכות הנדרשת למשימה כה חשובה של מניעת התקפה גרעינית. מאמרו בסוגיה זו זכה לתשומת לב רבה.
לפרנס תואר דוקטור בהנדסת חשמל מאוניברסיטת קרנגי מלון.
עיצוב מודולרי.
בשנת 1972 פרסם פרנס מאמר בשם 'On The Criteria To Be Used in Decomposing Systems into Modules'. במאמר, הציג פרנס עקרונות חשובים בתפיסת העיצוב המודולרי, שלימים נודעו כלכידות וצימוד של רכיבי תוכנה.
GBU-43/B MOAB
Massive Ordnance Air Blast (בראשי תיבות MOAB, בעברית: חימוש פיצוץ אווירי מסיבי; מכונה גם: "Mother Of All Bombs", בעברית: "אם כל הפצצות" או "פצצת מואב") היא פצצה מונחית אמריקאית הנחשבת לפצצה הגדולה ביותר שאינה פצצה גרעינית בארסנל החימוש האמריקני. סימון הפצצה הוא GBU-43/B; ראשי התיבות GBU הם Guided Bomb Unit - פצצה מונחית.
משקלה כ-10.3 טונות.
בשל גודלה, היא נישאת על ידי מטוס התובלה C-130 הרקולס או המפציץ החמקן- B-2 ספיריט.
היסטוריה.
ניסויי הפצצה הראשונים נערכו לראשונה ב-11 במרץ 2003, ופעם נוספת ב-21 בנובמבר 2003, זמן קצר לפני מלחמת עיראק. תמונות הניסוי פורסמו זמן קצר לאחר מכן. הסיבה העיקרית לכך הייתה רצונה של ארצות הברית להרתיע את סדאם חוסיין, נשיא עיראק דאז, ואת צבאו. עם פרסום התמונות טען בפומבי מזכיר ההגנה של ארצות הברית דאז דונלד רמספלד:
ב-13 באפריל 2017 נעשה שימוש מבצעי ראשון בפצצה, כאשר חיל האוויר האמריקני תקף בפצצה זו מתחם תת-קרקעי של כוחות המדינה האסלאמית במחוז אצ'ין בחבל ננגרהאר באפגניסטן. הפצצה הוטלה ממטוס תובלה MC-130 הרקולס. לפי דיווח משרד ההגנה באפגניסטן, כתוצאה מהתקיפה נהרגו 94 מחבלים, הושמדו מאגר נשק ורשת מנהרות ששימשו את הארגון, ואף אזרח לא נפגע במתקפה.
חומרי הנפץ.
פצצת ה-MOAB מורכבת מתערובת מיוחדת של חומרי נפץ המכונה: Composition H6. אשר כוללת:
תערובת חומרי הנפץ של פצצת ה-MOAB, שוקלות כ-8.5 טונות, המהוות כ-86% מהמשקל הכולל של הפצצה.
צפיפות חומר הנפץ היא: 1.72 גרם לסמ"ק. ומהירות הפיצוץ היא: 7,367 מטרים לשנייה.
השוואה לפצצה הרוסית - FOAB.
פצצת MOAB נחשבת לנשק הלא-גרעיני העוצמתי ביותר אחרי "פצצה וואקום אווירית בעוצמה מוגברת" (Aviation Thermobaric Bomb of Increased Power), הפצצה שפיתחה בתגובה רוסיה וזכתה לכינוי "אבי כל הפצצות" (FOAB), הנחשבת לחזקה ממנה פי ארבעה.
קרית עמל
קריית עמל
דניאל פרנהייט
דניאל גבריאל פרנהייט (בגרמנית: Daniel Gabriel Fahrenheit; 24 במאי 1686 – 16 בספטמבר 1736) היה פיזיקאי ומהנדס גרמני שחי את רוב ימיו בהולנד. ב-1714 המציא את מדחום הכספית. בעזרת מדחום הכספית המציא את סולם המעלות הקרוי על שמו, סולם פרנהייט.
חייו.
דניאל פרנהייט נולד בדנציג (אז חלק של האיחוד הפולני-ליטאי, גדנסק הנוכחית) למשפחת סוחרים גרמנים. לאחר מות הוריו, החל לעסוק במכירת סחורות לרוסיה. עקב רצונו להתקדם במדע, בשנת 1717 עבר להאג, שם פתח עסק למכירת דברי זכוכית, ברומטרים, מדי טמפרטורה וכדומה. המכשירים הראשונים שלו התבססו על מילוי אתנול, אך מאוחר יותר עבר לכספית.
החל משנת 1718 הוא נתן הרצאות בכימיה באמסטרדם.
בשנת 1724 הוא התקבל לחברה המלכותית.
הוא נפטר בהאג.
הורמון
הורמון (מיוונית "όρμή" "להפעיל"; מונח שנטבע ב-1905 על ידי הפיזיולוג האנגלי ויליאם בייליס) הוא תרכובת כימית המשמשת לתקשורת בין תא אחד (או קבוצת תאים) לתאים אחרים.
ההורמונים הם חומרים שבכוחם להעלות או להנמיך את רמת הפעילות של כלל הגוף, או של איברים מסוימים בו.
כל היצורים הרב-תאיים מפרישים הורמונים.